Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12483

b) A rendszerek életképessége 1) Mindazon repülőgépeknél, amelyeknek a légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása a 60-at, a repülőgép rendszereit úgy kell megtervezni, elrendezni és fizikailag elkülöníteni egymástól, hogy maximálisan fennálljon a folytatott biztonságos repülés és leszállás lehetősége bármilyen olyan esemény után, melynek során a repülőgép szerkezete vagy rendszerei meghibásodnak. 2) Ajánlás.- Azoknál a repülőgépeknél, melyeknek a légialkalmassági bizonyítvány szerinti maximális felszálló tömege meghaladja a 7500 kg-ot, de nem éri el a 45500 kg-ot, a repülőgép rendszereit úgy kell megtervezni, elrendezni és fizikailag elkülöníteni egymástól, hogy maximálisan fennálljon a folytatott biztonságos repülés és leszállás lehetősége bármilyen olyan esemény után, melynek során a repülőgép szerkezete vagy rendszerei meghibásodnak. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes